CELEX: 32012R0621
Language: mt
Date: 2012-07-10 00:00:00
Title: Regolament ta’ Implimentazzjoni tal-Kummissjoni (UE) Nru 621/2012 tal- 10 ta’ Lulju 2012 li jirrikonoxxi t-terminu tradizzjonali previst fir-Regolament tal-Kunsill (KE) Nru 1234/2007 [Classic - TDT-US-N0016]

12.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 180/1
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 621/2012
   tal-10 ta’ Lulju 2012
   li jirrikonoxxi t-terminu tradizzjonali previst fir-Regolament tal-Kunsill (KE) Nru 1234/2007 [Classic - TDT-US-N0016]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 118u(2) flimkien mal-Artikolu 4 tiegħu,
   Billi:
   
               (1)
            
            
               Żewġ organizzazzjonijiet professjonali rappreżentattivi stabbiliti fl-Istati Uniti tal-Amerika, Wine America u California Export Association, ippreżentaw lill-Kummissjoni applikazzjoni, li waslet fit-22 ta’ Ġunju 2010, għall-protezzjoni tat-terminu tradizzjonali "Classic" fir-rigward tal-prodotti tad-dwieli ta' kategorija "1. Inbid" previst fl-Anness XIb tar-Regolament (KE) Nru 1234/2007 li juru denominazzjoni tal-oriġini elenkati fl-Anness V tal-Ftehim bejn il-Komunità Ewropea u l-Istati Uniti tal-Amerika dwar il-kummerċ tal-inbid, approvat bid-Deċiżjoni tal-Kunsill 2006/232/KE (2).
            
         
               (2)
            
            
               Skont l-Artikolu 33 tar-Regolament (KE) Nru 607/2009 tal-14 ta’ Lulju 2009 li jistabbilixxi ċerti regoli dettaljati għall-implimentazzjoni tar-Regolament tal-Kunsill (KE) Nru 479/2008 fir-rigward tad-denominazzjonijiet tal-oriġini u l-indikazzjonijiet ġeografiċi protetti, termini tradizzjonali, it-tikkettar u l-preżentazzjoni ta’ ċerti prodotti fis-settur tal-inbid (3), l-applikazzjoni ġiet ippubblikata f'Il-Ġurnal Uffiċjali tal-Unjoni Ewropea
                   (4). Ma tressqet l-ebda oġġezzjoni fi żmien xahrejn mid-data tal-pubblikazzjoni.
            
         
               (3)
            
            
               L-applikazzjoni għall-protezzjoni tat-terminu tradizzjonali "Classic" li tirrelata għal inbejjed Amerikani tissodisfa l-kundizzjonijiet stabbiliti fl-Artikolu 118u(1) tar-Regolament (KE) Nru 1234/2007 u fl-Artikoli 31 u 35 tar-Regolament (KE) Nru 607/2009. L-applikazzjoni għall-protezzjoni għandha tiġi aċċettata u t-terminu tradizzjonali “Classic” għalhekk għandu jiddaħħal fil-bażi tad-dejta elettronika "E-Bacchus" għall-inbejjed magħmulin mill-membri taż-żewġ organizzazzjonijiet professjonali rappreżentattivi li ppreżentaw l-applikazzjoni.
            
         
               (4)
            
            
               L-Artikolu 30(2) tar-Regolament (KE) Nru 607/2009 jitlob li l-Kummissjoni tagħmel pubbliku l-informazzjoni dwar organizzazzjonijiet rappreżentattivi tal-kummerċ u l-membri tagħha. Dik l-informazzjoni għandha tkun ippubblikata fil-bażi tad-dejta elettronika "E-Bacchus".
            
         
               (5)
            
            
               Il-miżura pprovduta f’dan ir-Regolament hija skont l-opinjoni tal-Kumitat tal-Ġestjoni tal-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   L-applikazzjoni għall-protezzjoni tat-terminu tradizzjonali "Classic" hija hawnhekk aċċettata għal prodotti tad-dwieli Amerikani tal-kategorija "1. Inbid" previst fl-Anness XIb tar-Regolament (KE) Nru 1234/2007. It-terminu "Classic" għandhu jiġu mdaħħal fil-bażi tad-dejta elettronika "E-Bacchus" kif indikat fl-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-10 ta’ Lulju 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 299, 16.11.2007, p. 1.
   
      (2)  ĠU L 87, 24.3.2006, p. 1.
   
      (3)  ĠU L 193, 24.7.2009, p. 60.
   
      (4)  ĠU C 275, 12.10.2010, p. 15.
   
      ANNESS
      
         Terminu Tradizzjonali Protett
      
      
                  —
               
               
                  Classic
               
            
         Lingwa msemmija fl-Artikolu 31(1) tar-Regolament (KE) Nru 607/2009
      
      
                  —
               
               
                  L-Ingliż
               
            
         Il-kategorija jew il-kategoriji tal-prodotti tad-dwieli kkonċernati mill-protezzjoni
      
      (l-Anness XIb tar-Regolament (KE) Nru 1234/2007)
      
                  — 1.
               
               
                  Inbid
               
            
         Lista ta’ denominazzjonijiet protetti tal-oriġini jew indikazzjonijiet ġeografiċi protetti konċernati
      
      
                  —
               
               
                  L-ismijiet tal-oriġini kif elenkati fl-Anness V tal-Ftehim bejn il-Komunità Ewropea u l-Istati Uniti tal-Amerika dwar il-kummerċ fl-inbid
               
            
         Referenza għar-regoli applikabbli fl-Istat Membru jew fil-pajjiż terz
      
      
                  —
               
               
                  Riżoluzzjoni ta’ WineAmerica dwar id-Definizzjonijiet tal-Produzzjoni tal-Inbid għall-Komunità Ewropea adottat fl-24 ta’ Marzu 2009;
               
            
                  —
               
               
                  Id-Deċiżjoni ta’ California Wine Export Program adottata fis-7 ta' Mejju 2009.
               
            
         Sommarju tad-definizzjoni jew kondizzjonijiet tal-użu
      
      
                  —
               
               
                  Inbid prodott f'denominazzjoni tal-oriġini, kif definit minn Titolu 27, § 4.25 tal-Kodiċi tar-Regolamenti Federali (CFR) minn varjetà ta’ inbid speċifiku
               
            
         Isem il-pajjiż jew il-pajjiżi tal-oriġini
      
      
                  —
               
               
                  L-Istati Uniti tal-Amerika
               
            
         Il-lista tal-membri ta’ organizzazzjonijiet rappreżentattivi tal-kummerċ stabbilit fil-pajjiż terz li huma intitolati li jużaw terminu tradizzjonali protett huwa aċċessibbli fuq:
      http://ec.europa.eu/agriculture/markets/wine/e-bacchus/